Det er ifølge Per Ulrich Karpf, virksomhedens ejer Johnny Hast Hansens revisionsfirma som står for at indsætte stråmænd.

Det gamle selskab, der nu er i besiddelse af en ny direktion og ejer skal derefter skifte navn og adresse, og gælden skal flytte med. Dermed er det den nye ejer af selskabet, som hænger på gælden, mens Tina Holmer Nielsen bliver tilbudt et nyt selskab af det juridiske kontor med samme navn og adresse.

Per Ulrich Karpf opfordrer desuden til at flytte aktiverne - altså de værdier bagelforretningen har i form af inventar og køkkenmaskiner - med over i det nye selskab.

På Kammeradvokatens kontor, hvor DR's journalister er flyttet ind, bliver de skjulte optagelser vist til konkursadvokaten Vibe Guldberg og Jacob Esbensen, der er advokatfuldmægtig.

- Det er jo ret vild rådgivning, de kommer med, siger Vibe Guldberg, der er konkursadvokat.

- Det er forargeligt, at nogen sætter en virksomhed op, hvor de dybest set tjener penge på, at bedrage alle os andre, siger Jacob Esbensen.

- De her optagelser dokumenterer den mistanke, vi havde, hvor man har et systematiseret setup, hvor man dels opfordrer til at bruge stråmandsvirksomhed og dermed slører ejerforholdet, og dels opfordrer til at fjerne aktiver fra selskaberne for at parkere dem i en konkurs uden en krone til kreditorerne, lyder det fra Vibe Guldberg.

Jetset-svindler

Første gang Per Ulrich Karpf toner frem på tv er i dokumentaren 'De Grænseløse' fra 2009. Her præsenterer Karpf sig selv sådan: